Zmluva o dielo č. ..............
*uzatvorená v zmysle § 536 a nasl. zákona č. 513/1991 Zb. Obchodný zákonník v platnom znení*

*(ďalej len „ObZ“) medzi zmluvnými stranami*

**Objednávateľ: Obec Čečehov**

Sídlo: Čečehov 74, 072 11 Čečehov

IČO: 00 325 104

DIČ: 2020738764

Zastúpený: Stanislav Mráz – starosta obce

(ďalej ako „objednávateľ“)

a

**Zhotoviteľ: .....................................**

Sídlo/

Miesto podnikania: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

Osoba oprávnená konať

vo veciach obchodných: .....................................

technických: .....................................

(ďalej ako „zhotoviteľ“)

**Preambula**

Táto Zmluva o dielo (ďalej len „zmluva“) sa uzatvára ako výsledok verejného obstarávania zadávaného postupom podľa § 117 zákona č. 343/2015 Z. z. o verejnom obstarávaní na predmet zákazky s názvom: ***„Objekt pre kultúru Čečehov – III. etapa“***.

I.
Úvodné ustanovenie

1. Podkladom pre uzavretie tejto zmluvy je cenová ponuka zhotoviteľa na predmet zmluvy ***„Objekt pre kultúru Čečehov – III. etapa“*** s oceneným rozpočtom (Príloha č. 1), spracovaná na základe požadovaných špecifikácií v zmysle Výzvy objednávateľa ako verejného obstarávateľa na predloženie ponuky.
2. Východiskové údaje:

Názov diela: **Objekt pre kultúru Čečehov – III. etapa** (ďalej len „dielo“)

Miesto dodania: Obec Čečehov, k.ú. Čečehov, parcela C-KN č. 331, zapísaná na LV č. 24

Začiatok realizácie: ***bez zbytočného odkladu od doručenia písomnej výzvy objednávateľa***

Ukončenie realizácie: ***do troch (3) mesiacov od doručenia písomnej výzvy objednávateľa***

II.
Všeobecné ustanovenia

1. Zhotoviteľ sa zaväzuje, že za cenu podľa čl. VII. tejto zmluvy zhotoví pre objednávateľa dielo podľa čl. III. tejto zmluvy.
2. Objednávateľ sa zaväzuje riadne dokončené dielo prevziať a za dielo zaplatiť zhotoviteľovi cenu podľa čl. VII. tejto zmluvy.

III.
Predmet zmluvy

1. Predmetom tejto zmluvy je záväzok zhotoviteľa zhotoviť dielo pre objednávateľa v súlade s prílohami  č. 1 a č. 2 tejto zmluvy a to podľa podmienok stanovených touto zmluvou.
2. Zhotoviteľ sa zaväzuje, že zabezpečí potrebné množstvo kvalifikovaných a technicky spôsobilých pracovníkov na riadne a včasné zhotovenie diela podľa tejto zmluvy.

IV.
Zhotovenie diela

1. Zhotoviteľ sa zaväzuje na svoje náklady a na svoje nebezpečenstvo zhotoviť dielo v zmysle čl. III. tejto zmluvy s termínom začatia plnenia ihneď po doručení písomnej výzvy objednávateľa a s termínom ukončenia do 3 mesiacov od doručenia písomnej výzvy objednávateľa.
2. Pri zhotovovaní diela postupuje zhotoviteľ samostatne, avšak v prípade potreby je viazaný pokynmi objednávateľa.
3. Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť. O prevzatí dokončeného diela musí byť spísaný Protokol o odovzdaní a prevzatí stavby podpísaný objednávateľom a zhotoviteľom. Podmienkou prevzatia diela objednávateľom je úspešné vykonanie a zdokladovanie potrebných skúšok predpísaných osobitnými predpismi, záväznými normami a projektovou dokumentáciou, revízií v zmysle ustanovení tejto zmluvy a vydanie kolaudačného rozhodnutia. Doklady o týchto skúškach a právoplatné kolaudačné rozhodnutie podmieňujú prevzatie diela. Deň podpisu Protokolu o odovzdaní a prevzatí stavby oboma zmluvnými stranami sa považuje za deň odovzdania diela.
4. Vlastníctvo, ako aj nebezpečenstvo škody k zhotovovanej veci prechádza na objednávateľa odovzdaním predmetu diela.

V.
Povinnosti objednávateľa

1. Objednávateľ sa zaväzuje odovzdať zhotoviteľovi stavenisko pre vykonávanie diela v súlade s podmienkami projektovej dokumentácie ihneď po doručení písomnej výzvy objednávateľa. Súčasne s odovzdaním staveniska odovzdá objednávateľ zhotoviteľovi projektovú dokumentáciu v jednom vyhotovení.
2. Objednávateľ je povinný riadne zhotovené dielo, ktoré je bez akýchkoľvek vád, prevziať.

VI.
Povinnosti zhotoviteľa

1. Zhotoviteľ sa zaväzuje, že zhotoví dielo vo vlastnom mene, na vlastné náklady a na vlastné nebezpečenstvo v súlade s ponukou predloženou vo verejnom obstarávaní a to podľa vypracovanej projektovej dokumentácie.
2. Zhotoviteľ je povinný odovzdať objednávateľovi doklady, ktoré sa vzťahujú k odovzdanému dielu a ktoré sú potrebné na jeho užívanie.
3. Zhotoviteľ pri realizácii prác dodrží všeobecne záväzné predpisy, technické normy, dojednania tejto zmluvy, vyjadrenia verejnoprávnych orgánov a poverených organizácií.

VII.
Cena diela

1. Cena za zhotovenie diela zhotoviteľom je určená na základe záväzného, úplného a oceneného rozpočtu, ktorý je uvedený v prílohe č. 1. Je to cena pevná, maximálna a nemenná.
2. Cena za zhotovenie diela podľa tejto zmluvy:
Cena za predmet diela bez DPH: .......................................EUR (slovom:.................)
DPH 20 %: ............................

**Celková cena za predmet diela:** .......................................**EUR (slovom................)**

1. V cene za zhotovenie diela sú zahrnuté aj náklady na vybudovanie, prevádzku, údržbu a vypratanie, zariadenia staveniska, všetky náklady spojené s vytýčením podzemných inžinierskych sietí, dopravné náklady, náklady na zabezpečenie dopravnej situácie, bezpečnostné opatrenia, všetky ostatné náklady zhotoviteľa spojené so zhotovením stavby, náklady, ktoré zhotoviteľovi vzniknú pri vzniku škody a pri odvracaní hroziacich škôd, náklady na likvidáciu všetkých odpadov, ktoré vzniknú v priebehu výstavby, náklady spojené s odberom elektrickej energie a vody, resp. iných na stavbe použitých energií, náklady spojene s výlukami a odstávkami prevádzok a zariadení.
2. V kalkulácii ceny diela sú zahrnuté podľa potreby aj náklady na odvoz sute, vrátane poplatku za skládku, telefón, dočasné užívanie verejných komunikácií, zriadenie, prevádzku a vypratanie zariadenia staveniska, spracovanie dielenskej alebo výrobnej dokumentácie, ak to bude potrebné, náklady na stráženie staveniska a náklady na spotrebu elektrickej energie a vody, poistné stavby počas realizácie, kompletačná činnosť, skúšky a merania kontroly kvality prác, opatrenia na zabezpečenie neobmedzenej prevádzky a pod.
3. Objednávateľ neposkytuje preddavok na realizované práce.
4. Zhotoviteľ je oprávnený vystaviť faktúru najskôr po riadnom odovzdaní diela v zmysle čl. IV. bod. 3 tejto zmluvy.
5. Lehota splatnosti faktúry je 30 dní odo dňa jej doručenia objednávateľovi.
6. Faktúra bude predložená v štyroch vyhotoveniach.
7. Súčasťou faktúry podľa ods. 7 bude Protokol o odovzdaní a prevzatí stavby.

VIII.

Ostatné dojednania

1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy vrátane zákona č. 82/2005 Z. z. o nelegálnej práci a nelegálnom zamestnávaní, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených osôb zmluvných strán a rozhodnutiami, vyjadreniami a stanoviskami dotknutých orgánov štátnej správy.
2. Zhotoviteľ bude informovať objednávateľa o stave rozpracovaného diela na pravidelných poradách, ktoré bude objednávateľ organizovať podľa potreby. Vzájomne odsúhlasené a prijaté opatrenia na predmetných poradách sa stanú pokynom pre zhotoviteľa na vykonanie prác.
3. Zhotoviteľ čestne vyhlasuje, že má oprávnenie vykonávať živnosť v rozsahu, v akom si to vyžaduje táto zmluva.
4. Podstatným porušením zmluvy je:
	* prekročenie dohodnutých termínov o viac ako 30 dní ,
	* prekročenie termínu riadneho dokončenia diela o viac ako 30 dní,
	* zhotovenie diela, ktoré nedosahuje základné kvalitatívne a technické ukazovatele podľa príslušných STN,
	* vadné plnenie zmluvy zo strany zhotoviteľa, na ktoré bol písomne upozornený, a ktoré v dohodnutej lehote neodstránil,
	* ak zhotoviteľ v rozpore s ustanoveniami zmluvy zastavil realizáciu predmetu tejto zmluvy alebo inak prejavil svoj úmysel nepokračovať v plnení zmluvy.
5. Objednávateľ je oprávnený odstúpiť od tejto zmluvy v prípade, ak:
	* 1. zhotoviteľ podstatným spôsobom poruší túto zmluvu,
		2. nebude schválená žiadosť o nenávratný finančný príspevok,
		3. nedôjde k podpisu zmluvy o poskytnutí nenávratného finančného príspevku,
		4. nedôjde k schváleniu verejného obstarávania na predmet tejto zmluvy bez výhrad.
6. Účinky odstúpenia od zmluvy nastávajú v okamihu doručenia písomného prejavu vôle zhotoviteľovi. Odstúpením od zmluvy sú zmluvné pokuty okamžite vymáhateľné.
7. Ak dôjde k zániku záväzku z dôvodov, za ktoré zodpovedá zhotoviteľ, objednávateľ nie je povinný uhradiť mu náklady, ktoré vznikli s prípravou a zhotovením diela.
8. V prípade hroziaceho alebo zahájeného konkurzného konania proti zhotoviteľovi, alebo v prípade podaného návrhu na vyrovnanie zhotoviteľom, je zhotoviteľ povinný o týchto skutočnostiach písomne upovedomiť objednávateľa bez zbytočného odkladu. Zároveň je povinný písomne upovedomiť objednávateľa o zmenách vo svojich vlastníckych pomeroch, inak zodpovedá objednávateľovi za vzniknutú škodu.
9. Zhotoviteľ podpisom tejto zmluvy výslovne vyhlasuje, že žiadna fyzická osoba pre neho nevykonáva nelegálnu prácu v zmysle ustanovení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v platnom znení (ďalej len „zákon o nelegálnom zamestnávaní“). V prípade, že sa preukáže opak výlučne zhotoviteľ je zodpovedný za všetky následky a škody s tým súvisiace, ktoré by mohli vzniknúť objednávateľovi a zhotoviteľ sa výslovne zaväzuje uhradiť sankcie mu uložené v zmysle ustanovení zákona o nelegálnom zamestnávaní.

IX.

Záručná doba

1. Záručná doba na dielo podľa tejto zmluvy je 60 mesiacov a začína plynúť dňom písomného prevzatia diela na základe Protokolu o odovzdaní a prevzatí stavby podpísaného zástupcami obidvoch zmluvných strán. Zhotoviteľ zodpovedá za to, že dielo je zhotovené podľa tejto zmluvy.
2. Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.
3. Zhotoviteľ nezodpovedá za vady diela, ktoré boli spôsobené použitím nesprávnych podkladov poskytnutých objednávateľom pri tvorbe výzvy objednávateľa diela.
4. Zhotoviteľ nezodpovedá za vady spôsobené nesprávnym používaním diela alebo poškodením diela objednávateľom.
5. Vady zistené a reklamované v záručnej dobe sa zhotoviteľ zaväzuje odstrániť bezplatne a bezodkladne najneskôr v lehote 30 dní od ich písomného oznámenia objednávateľom.

X.
Sankcie

1. Pri nedodržaní termínu zhotovenia a montáže diela zhotoviteľom (čl. IV. ods. 1 zmluvy) je zhotoviteľ povinný zaplatiť objednávateľovi zmluvnú pokutu vo výške 0,05 % z celkovej ceny diela podľa článku VII. za každý deň omeškania. Objednávateľ je povinný túto sankciu voči zhotoviteľovi uplatniť a vymáhať.
2. Ak zhotoviteľ neuvoľní stavenisko do 3 pracovných dní po výzve objednávateľom, zaväzuje sa zaplatiť zmluvnú pokutu vo výške 0,05 % z celkovej ceny diela podľa čl. VII. za každý deň omeškania.
3. V prípade omeškania objednávateľa s finančnou úhradou faktúry za zhotovenie diela je objednávateľ povinný zaplatiť zhotoviteľovi úrok z omeškania vo výške určenej všeobecne záväzným právnym predpisom.
4. V prípade, že zhotoviteľ nedodrží kritériá, na základe ktorých získal zákazku v obstarávaní, je povinný zaplatiť objednávateľovi sankciu minimálne vo výške finančného rozdielu medzi víťaznou ponukou a ponukou ďalšieho uchádzača v poradí.

**XI.**

**Osobitné podmienky plnenia zmluvy- sociálny aspekt**

1. Objednávateľ v súlade s § 42 ods. 12 ZVO stanovil sociálne požiadavky na realizáciu diela ako osobitné podmienky plnenia zmluvy.
2. Zhotoviteľ sa počas realizácie diela zaväzuje dodržiavať sociálny aspekt vo verejnom obstarávaní, a to nasledovným spôsobom:

 V prípade, ak zhotoviteľ bude potrebovať zvýšiť svoje personálne kapacity pre realizáciu daného diela, tak zamestná na realizáciu predmetného diela v zmysle zákona č. 311/2001 Z. z. Zákonník práce minimálne jednu osobu dlhodobo nezamestnanú v zmysle § 8 zákona č. 5/2004 Z. z. o službách zamestnanostiv mieste realizácie diela (obec, okres, VÚC). Splnenie predpokladov uchádzača o zamestnanie sa preukáže potvrdením príslušného Úradu práce, sociálnych vecí a rodiny o zaradení uchádzača do evidencie dlhodobo nezamestnaných.

3. Zhotoviteľ predloží objednávateľovi dokumenty preukazujúce splnenie podmienok uvedených v odseku 2. (napr. pracovná zmluva, dohoda o vykonaní práce a podobne, vrátane potvrdenia z príslušného Úradu práce, sociálnych vecí a rodiny) najneskôr do siedmich pracovných dní odo dňa prijatia tejto osoby do zamestnania.

4. Zhotoviteľ je zodpovedný za dodržiavanie požadovaného sociálneho aspektu a je povinný objednávateľovi na jeho žiadosť podávať písomnú správu o zamestnávaní osoby dlhodobo nezamestnanej.

5. Objednávateľ priebežne kontroluje a monitoruje plnenie tejto osobitnej podmienky zmluvy.

XII.
Záverečné ustanovenia

1. Zhotoviteľ berie na vedomie, že predmet tejto zmluvy je predmetom žiadosti o nenávratný finančný príspevok z Programu rozvoja vidieka 2014-2020. V prípade následného uzavretia Zmluvy o poskytnutí nenávratného finančného príspevku medzi objednávateľom ako konečným prijímateľom pomoci a poskytovateľom podpory (ďalej len ,,zmluva o NFP“) sa zhotoviteľ zaväzuje strpieť výkon kontroly/ overovania súvisiaceho s realizáciou diela kedykoľvek počas platnosti a účinnosti zmluvy o NFP oprávnenými osobami na výkon tejto kontroly/auditu a poskytnúť im potrebnú súčinnosť
2. V prípade, ak niektoré ustanovenie tejto zmluvy je alebo sa stane neplatné alebo neúčinné, zostávajú ostatné ustanovenia tejto zmluvy platné a účinné. Namiesto neplatného alebo neúčinného ustanovenia sa použijú ustanovenia všeobecne záväzných právnych predpisov upravujúcich danú vec.
3. Zmeny a dodatky tejto zmluvy musia byť vykonané formou písomného a očíslovaného dodatku k zmluve a musia byť podpísané oboma zmluvnými stranami. Akékoľvek dodatky k zmluve musia byť v súlade s ust. § 18 a príslušnými ustanoveniami zákona č. 343/2015 Z. z. o verejnom obstarávaní v znení neskorších predpisov.
4. Zmluvné strany vyhlasujú, že sa oboznámili s obsahom tejto zmluvy, v plnom rozsahu s ním súhlasia a prehlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok, právny úkon bol urobený určite a vážne.
5. Zmluva je vyhotovená v 4 rovnopisoch, 2 rovnopisy pre objednávateľa a 2 rovnopisy pre zhotoviteľa.
6. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa. Zmluvné strany sa zároveň dohodli, že táto zmluva nadobudne účinnosť len za podmienky, resp. až vtedy, keď nadobudne účinnosť zmluva o NFP a dôjde k schváleniu verejného obstarávania zo strany poskytovateľa nenávratného finančného príspevku. Tieto podmienky musia byť splnené súčasne, pričom rozhodujúci moment pre nadobudnutie účinnosti zmluvy je splnenie podmienky, ktorá nastane ako posledná.
7. Neoddeliteľnou súčasťou tejto zmluvy sú:

**Príloha č. 1** – Rozpočet diela *(Predloží až úspešný uchádzač)*

**Príloha č. 2** – Projektová dokumentácia zahŕňajúca textovú a výkresovú časť diela *(Predloží až úspešný uchádzač).*

Objednávateľ: Zhotoviteľ:

V ........................., dňa ........................... V.........................,dňa .........................

**Obec Čečehov** **............................................**

......................................................... ............................................................

 Stanislav Mráz **........................**

 starosta obce